Diaranson atardi rib'e caminda di Bloemond ta keda registra un accidente unda un toyota pickup a dal den banda robes di un nissan march cu a sali su dilanti. Den e march tabatin un baby envolvi, polisnan y ambulance a keda dirigi di biaha p'e sitio.
Na yegada di polis motorisa a tuma dato di e partidonan y e chauffeur di e march a duna di conoce cu e pickup biniendo di pabou e chauffeur a pone señal pa bay na su man drechi y aki a haci cu e chauffeur di e march a subi caminda, pero diripiente e chauffeur di e pickup a sigui straight y a dal den e march.
Ambos auto a haya daño material, e march a keda totallos. Polis di trafico a tuma dato di e situacion.